PPKE BTK

**PÁZMÁNY SZENIOR EGYETEM**

2019 őszi szemeszter

**Terek, tájak, helyszínek 3.**

**Az irodalom topográfiája**

*Tudományág: irodalom*

Az irodalmi és a bölcseleti művek kezdettől fogva arról tanúskodnak, hogy a mindenkori ember gondolkodása mélyen térbe ágyazott. Az egyes kultúrák önláttatását mindig is erőteljes térvonatkozású motívumok, szerkezetek és témák alakították. A tér ugyanis nem csupán elvont természettudományos probléma, hanem társadalmi, pszichológiai és nem utolsósorban művészi konstrukció, amelyben a legkülönfélébb emberi érzetek és élmények, valamint meggyőződések jelenítődnek meg. Ilyen értelemben a térről való beszéd egyúttal kikerülhetetlenül az azt alakító, használó, benne élő emberről való beszéd is. A több félévre tervezett, kronológiai rendet követő előadássorozat az irodalom- és kultúrtörténet kiemelkedően fontos szövegeiben az emberi lét helyszíneit, az ember és a táj közötti kapcsolatot, azaz a saját világunkhoz fűződő valós és képzeletbeli viszonyunkat kívánja megvizsgálni.

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Szept. 19. | „Hajrá, fogyjon az út, társak, siessünk” – Janus Pannonius útjai | Maczák Ibolya |
| Szept. 26. | „Az utaknak lese, kemény harcok helye tanuló oskolájok” – Élet és irodalom a török kori végvárakban | Maczák Ibolya |
| Okt. 3. | „Én úgy szeretem már Rodostót, hogy soha el nem felejthetem Zágont!” – Peregrináció, utazás és bújdosás Mikes Kelemen korában | Maczák Ibolya |
| Okt. 10. | *A tamburás öregúr* – Arany János margitszigeti évei. (Zenés irodalmi városnéző séta) | Asztalos Emese és Csörsz Rumen István |
| Okt. 17. | „Az életet már megjártam” – Utak, terek, sorsfordulók Arany János *Toldi-*trilógiájában | Kiczenko Judit |
| Nov. 7. | „Csuda bátorok ott benn valának” – Gárdonyi Géza „hőseposza”, az *Egri csillagok* | Kiczenko Judit |
| Nov. 14. | „Az én városom a világhoz képest csak egy csepp. Benne legkisebb az én utcám s az utcában az én fészkem” – A századvégi magyar novella néhány jellegzetes tere | Kardeván Lapis Gergely |
| Nov. 21. | „Sárszeg kis pont a térképen” – Életek kalitkában: Kosztolányi Dezső: *Pacsirta* | Kiczenko Judit |
| Nov. 28. | „Akármi történik, nem fogunk kimozdulni a szigetről” – Pest-budai séták Krúdy Gyulával | Kardeván Lapis Gergely |
| Dec. 5. | „Konkrétabb és valóságosabb helyem talán azóta sem volt életemben” – Ottlik Géza: *Iskola a határon* | Kiczenko Judit |
| Dec. 12. | „Tágas, szellős csarnok legyen a történet, lehessen benne ellakni, nézelődni” – városi csavargók és megszállott múltkeresők Budapest utcáin: Mándy Iván, Lengyel Péter, Térey János | Visy Beatrix |